turjo4nis/wikipedia-bn-dump-20250701 huggingface dataset:
উজির আকবর খাঁ

উজির আকবর খাঁ (১৮১৬–১৮৪৫; ), জন্মনাম মুহম্মদ আকবর খাঁ () (আমির আকবর খাঁ নামেও পরিচিত) () ছিলেন আফগান রাজপুত্র, সেনাপতি ও আমির। ১৮৪২ খ্রিষ্টাব্দে তিনি আমির হন। এরপর মৃত্যুর আগপর্যন্ত তিন বছর তিনি আমির ছিলেন। ১৮৩৭ খ্রিষ্টাব্দে জামরুদের যুদ্ধে আফগানিস্তানের দ্বিতীয় রাজধানী পেশাওয়ার পুনরুদ্ধার প্রচেষ্টার সময় তার খ্যাতি বৃদ্ধি পায়।

উজির আকবর খাঁ প্রথম ইঙ্গ-আফগান যুদ্ধে সামরিকভাবে সক্রিয় ছিলেন। এই যুদ্ধ ১৮৩৯ থেকে ১৮৪২ খ্রিষ্টাব্দ পর্যন্ত চলেছিল। ১৮৪১ থেকে ১৮৪২ খ্রিষ্টাব্দে কাবুলে জাতীয় বাহিনীর নেতৃত্ব ও এলফিনস্টনের বাহিনীর উপর আক্রমণে নেতৃত্ব দানের জন্য তিনি পরিচিত। ১৮৪২ খ্রিষ্টাব্দের মে মাসে তিনি আফগানিস্তানের আমির হন।

প্রারম্ভিক জীবন 
আকবর খান ১৮১৬ খ্রিষ্টাব্দে জন্মগ্রহণ করেন। তার পিতা ছিলেন আমির দোস্ত মুহম্মদ খাঁ ও মা ছিলেন মিরমেন খাদিজা পুপালজাই। দোস্ত মুহাম্মদ খাঁর ২ স্ত্রী, ৮ পুত্র (উজির আকবর খানসহ) এবং ২ কন্যা ছিল।

কর্মজীবন 

১৮৩৬ খ্রিষ্টাব্দে দোস্ত মুহম্মদ খাঁর বাহিনী তার পুত্র উজির আকবর খাঁর অধীনে জামরুদের যুদ্ধে শিখদের বিরুদ্ধে লড়াই করে। এই স্থান বর্তমান পেশাওয়ারের ১৫ কিমি পশ্চিমে অবস্থিত। তবে দোস্ত মুহম্মদ খাঁ পেশাওয়ার দখল করেননি। এর বদলে তিনি শিখদের বিরুদ্ধে সহায়তা করার জন্য গভর্নর জেনারেল ব্যারন অকল্যান্ডকে চিঠি লেখেন। এর ফলে আফগানিস্তানে ব্রিটিশ হস্তক্ষেপের পথ অনেকাংশে খুলে যায়।

আকবর খাঁ কাবুলের ব্রিটিশ মিশনের বিরুদ্ধে একটি বিদ্রোহে নেতৃত্ব দিয়েছিলেন। এতে উইলিয়াম হে ম্যাকনাগটেন, আলেক্সান্ডার বার্ন‌স এবং ঘাটিতে ৪,৫০০ লোক ছিল। ১৮৪১ খ্রিষ্টাব্দের নভেম্বরে আকবর খান মেজর জেনারেল উইলিয়াম এলফিনস্টনের উপর অবরোধ আরোপ করেন।

এলফিনস্টন তার বাহিনী নিয়ে পেশাওয়ারে চলে যাওয়ার সুযোগ পান। ১৮৪২ খ্রিষ্টাব্দের জানুয়ারিতে যাত্রাপথে তাদের উপর আক্রমণ করে নিশ্চিহ্ন করে দেয়া হয়। ইতিহাসবিদদের মতে আকবর খান পুরো বাহিনীকে নিশ্চিহ্ন করে দিতে চাননি। রাজনৈতিকভাবে কৌশলী হওয়ার কারণে তিনি ব্রিটিশদের চলে যেতে দিয়ে নিজ নিয়ন্ত্রণ সুসংহত করার সময় পাওয়া যাবে এমনটা বুঝতে পেরেছিলেন। অন্যদিকে ১৬,৫০০ লোকের হত্যার ঘটনা ব্রিটিশরা মেনে নিত না এবং এর ফলশ্রুতিতে প্রতিশোধ নেয়ার জন্য আরেকটি বাহিনী প্রেরণের আশঙ্কা ছিল। পরের বছর ঠিক এই ঘটনা ঘটে।

১৮৪২ খ্রিষ্টাব্দের মে মাসে আকবর খাঁ কাবুলের বালা হিসার দুর্গ দখল করেন। এবং আফগানিস্তানের আমির হন। ১৮৪৫ খ্রিষ্টাব্দে মৃত্যুর আগপর্যন্ত তিন আমির ছিলেন।

সাহিত্য ও সংস্কৃতিতে 
জর্জ ম্যাকডোনাল্ড ফ্রেসারের উপন্যাস ফ্ল্যাশম্যানে আকবর খান একটি গুরুত্বপূর্ণ চরিত্র। এছাড়া তার নামে আফগানিস্তানে উজির আকবর খাঁ প্রাদেশিক গ্রেড নামে প্রতিবছর একটি স্থানীয় ক্রিকেট টুনামের্ন্টের আয়োজন করা হয়। এতে প্রতিটি প্রদেশ থেকে একটি করে দল অংশ নেয়।

আরও দেখুন 
 প্রথম ইঙ্গ-আফগান যুদ্ধ

তথ্যসূত্র

বহিঃসংযোগ 

পশতু ব্যক্তি
আফগান সামরিক ব্যক্তি
প্রথম ইঙ্গ-আফগান যুদ্ধের ব্যক্তি
১৮১৩-এ জন্ম
১৮৪৫-এ মৃত্যু
১৯শ-শতাব্দীর আফগান ব্যক্তি
১৮১৬-এ জন্ম
১৮৪৭-এ মৃত্যু
আফগানিস্তানের আমির
নিউ জার্সি রুট ১৫৫

রুট ১৫৫ ছিল নিউ জার্সির বুর্লিংটন কাউন্টির পালমিরা এলাকার একটি ছোট রাজ্য মহাসড়ক। রাস্তাটি টেকনি-পালমিরা ব্রিজ ফেরিঘাট থেকে শুরু করে ইউএস রুট ১৩০ পর্যন্ত বিস্তৃত।  টেকনি-পালমিরা ব্রিজ হবার পূর্ব পর্যন্ত এটি এনজে ৭৩ এর অংশ ছিল। ১৯২৭ সালের নামকরণে রুট এস৪১এন নামে রাস্তাটি তৈরী করা হয়। পরবর্তিতে বুর্লিংটন কাউন্টির কাউন্টি রুট ৬০৭ নামে পুনরায় নামকরণ করা হয়।

রাস্তার বিবরণ

নিউ জার্সি রুট ১৫৫ টেকনি-পালমিরা ব্রিজের একটু উত্তরদিকে পালমিরা ফেরিঘাট থেকে শুরু হয়। রাস্তাটি পূর্বদিকে চিনামিন্সন অ্যাভিনিউয়ের দিকে বিস্তৃত যাত্রাপথে পালমিরা শহরতলী এবং কিছু স্থানীয় রাস্তা অতিক্রম করে। কিছু পথ এনজে ৭৩ এর সাথে সমান্তরালে চলে, পালমিরায় ব্রড স্ট্রিট (কাউন্টি রুট ৫৪৩) অতিক্রম করে। রাস্তাটি পালমিরা শহরতলীতে পূর্ব  দক্ষিণ-পূর্ব দিকে চিনামিন্সন অ্যাভিনিউ বরাবর অগ্রসর হয়। শহরতলী ছেড়ে এনজে ১৫৫ চিনামিন্সন পৌরসভার দিকে চলে যায়, এবং ইউএস রুট ১৩০(চিনামিন্সনের চারলেন বিশিষ্ট একমাত্র মহাসড়ক) এ গিয়ে মিলিত হয়।

ইতিহাস

আসলে পালমিরা এলাকার চিনামিন্সন অ্যাভিনিউ নিউ জার্সি স্টেট হাইওয়ে রুট ২ এর অংশ ছিল, যা কিনা ১৯২২ সালে নামকরণ করা হয়, এবং আসল  নিউ জার্সি মহাসড়ক ব্যবস্থার অংশ। পাঁচ বছর পর, মহাসড়ক ব্যবস্থা নতুন করে ডিজাইনের সময়১৯২৭ নিউ জার্সি মহাসড়ক ব্যবস্থা পুন:নামকরণ এবং       ১৯৪১ সালে স্টেট হাইওয়ে রুট এস-৪১, যা কিনা বর্তমানে নিউ জার্সি রুট ৭৩। ১৯৫৩ নিউ জার্সি মহাসড়ক ব্যবস্থা পুন:নামকরণের পূর্ব পর্যন্ত রাস্তাটির নাম অবিকৃত অবস্থায় ছিল।আত:পর পুন:নামকরণের ফলে  এটি এনজে ১৫৫ নাম ধারণ করে। এনজে ১৫৫ এর বাকি অংশকে বুর্লিংটন কাউন্টির দিকে ঘুরিয়ে দেয়া হয়, যা  কাউন্টি রুট ৬০৭ এ যুক্ত হয়।

মূখ্য অংশবিশেষ
পুরো রাস্তাটি ছিল বুর্লিংটন কাউন্টিতে।

তথ্যসূত্র

বহিঃসংযোগ

Unofficial New Jersey Route Log, Steve Alpert accessed on February 8, 2008
সুপারসেল (ভিডিও গেম কোম্পানি)

সুপার সেল একটি ভিডিও গেম নির্মাণকারী প্রতিষ্ঠান যা ২০১০ সালে হেলসিঙ্কি, ফিনল্যান্ডে প্রতিষ্ঠিত হয়। ২০১১ সালে সুপারসেল মোবাইল ডিভাইসের জন্য গেম তৈরি শুরু করে। এই প্রতিষ্ঠানটি থেকে এখন পর্যন্ত পাঁচটি গেম মুক্তি পেয়েছে; “ক্ল্যাশ অব ক্ল্যানস”, “হেই ডে”, “বুম বিচ”, “ক্ল্যাশ রয়্যাল” এবং “ব্রায়োল স্টার্স”।

তথ্যসূত্র 

ব্যবসা প্রতিষ্ঠান
ভিডিও গেম উন্নয়ন কোম্পানি
মোবাইল গেম কোম্পানি
২০১৬-এর অধিগ্রহণ ও একত্রীকরণ
২০১০-এ প্রতিষ্ঠিত ভিডিও গেম কোম্পানি
পঞ্চম ওয়ার্ড ওয়ার্ডরুম

পঞ্চম ওয়ার্ড ওয়ার্ডরুম (ইংরেজীঃ Fifth ward wardroom) হলো একটি ঐতিহাসিক মিটিং হল যা রোড আইল্যান্ড, যুক্তরাষ্ট্রের পাওটাকেট-এর  ৪৭ মালবেরি স্ট্রিট-এ অবস্থিত। এটি একটি লাল ইটের তৈরী একতলা ভবন। এই ভবনের ছাদ হেলানো এবং  উচ্চতা বেশি নয়।ভবনটি মূলত আয়তাকার। ভবনটীর মূল ব্লকের বাইরে একটি পটমন্ডপ রয়েছে। 'উইলিয়াম আর ওয়াকার & সন' দ্বারা ১৮৮৬ সালে ভবনটি পরিকল্পিত হয়েছে। ভবনটি ভোটকেন্দ্র এবং মিটিং হল হিসেবে ব্যবহৃত হতো।  পরবর্তীতে এটি স্কুল এবং পুরাতন কর্মচারী সংগঠন হিসেবে ব্যবহৃত হতো। জাতীয় ঐতিহাসিক স্থানসমূহ নিবন্ধনের মনোনয়নের পর এই ভবনটি ১৯৮৩ সালে ঐতিহাসিক ভবন হিসেবে নিবন্ধিত হয়।

পরিকল্পনা 

১৮৮৬ সালে ভবনটি উইলিয়াম আর ওয়াকার এন্ড সন দ্বারা পরিকল্পনা করা হয়। এস ম্যসন এবং এইচ এ স্মিথ একতলা ভবনটি লাল ইট দিয়ে কুইন অ্যানে স্টাইলে তৈরী করেন। ভবনটি মূলত আয়তাকার। ভবনটির ছাঁদ নিচু ও কিছুটা হেলানো। লাল ইটের রঙ হামানদিস্তা দ্বারা গাড় লাল রঙের হয়ে আছে এবং গ্রানাইটের তৈর জানালার সিল দ্বারা কন্ট্রাস্টেড হয়ে আছে। ভবনটির মূল ব্লকের বাইরে একটি পটমন্ডল আছে। মূল ব্লকে ৩টি ক্রিসেন্ট আকৃতির জানালা রয়েছে। প্রতিটি জানালা ৩টি ভাগে বিভক্ত। পটোমন্ডলে উপতৃকোণাকৃতির একটি ছোট জানালা রয়েছে। উপগৃহের পেছনে ডবল শাসি'র জানালা রয়েছে। মনোনয়নের সময়, একটি পরিবারের বসবাসযোগ্য করতে পুনঃনির্মাণের সময়, বাড়িটির 'ক্যাডার স্ট্রিটের' পাশে বারান্দা ছিল যা প্লাইউড দ্বারা তৈরী হয়েছিল এবং এতে ক্রিসেন্ট আকৃতির জানালা ছিল। তবে এখনো বাইরের অংশের কাঠের সাজ এখনো আছে।

ব্যবহার 
পঞ্চম ওয়ার্ড ওয়ার্ডরুম ভোটদান কেন্দ্র এবং মিটিং হল হিসেবে ব্যবহার করার জন্য একটি সঙ্কটপূর্ণ অবস্থায় নির্মাণ করা হয়েছিল যখন পাওটাকেট শহর হিসেবে অন্তর্ভুক্ত হয়েছিল, সেনানিবাস এবং স্কুল প্রতিষ্ঠা হবার আগে। এ সময় ভবনটি ন্যাশনাল হিস্ট্রিক রেজিস্টার-এ মনোনীত হয় এবং পরবর্তীতে এটি একটি পরিবারের বাসযোগ্য স্থান হিসেবে পুনঃনির্মাণ করা হয়। ভবনটির পরিবর্তনের পূর্বে এটি ছিল আমেরিকার সৈন্যদের হেনরিয়েটা আই. ড্রুমন্ড পোস্ট নং. ৫০। স্থানীয় মানুষদের থেকে জানা যায় যে ভবনটি পূর্বে প্রাইভেট ভবন হিসেবে ব্যবহৃত হতো।

তাৎপর্য 
পঞ্চম ওয়ার্ড ওয়ার্ডরুমটি ঐতিহাসিকভাবে তাপর্যপূর্ণ। কারণ যখন যখন পাওটাকেট শহরে পরিণত হয় এবং সরকারের টাউন-মিটিং বন্ধ করে দেয় তখন ভবনটি তৈরী হয় এবং ভবনটি সেই সময়ের কথা স্মরণ করিয়ে দেয়।  এছাড়াও ভবনটি এর স্থাপত্যশিল্পতেও তাৎপর্যপূর্ণ। কেননা এরকম স্থাপত্য খুবই বিরল। এছাড়াও এটি রোড আইসল্যান্ডের টিকে থাকা ৩টি ভবনের মধ্যে একটি। উইলিয়াম আর. ওয়াকার এন্ড সন 'প্রথম ওয়ার্ড ওয়ার্ডরুম' সহ পাওকেটে একই রকমের আরও ২টি ভবন তৈরী করেছিল। এর মধ্যে ১ম এবং ২য় টি টিকে আছে কিন্তু ৩য় টি ধ্বংস হয়ে গেছে। যদিও পাওটাকেটের ২টি ওয়ার্ডরুমই উইলিয়াম আর ওয়াকার এন্ড সন দ্বারা নির্মিত হয়েছিল তবুও এদের মধ্যে মিল ছিল, মিলটি একই ফার্ম প্রতিষ্ঠা করেছে বলে নয় বরং এদের স্টাইলের কারণেই এদের মিল ছিল। উইলিয়াম আর. ওয়াকার এন্ড সনের তৈরী অন্য ওয়ার্ডরুমটি বাংলো স্টাইল-এ নির্মাণ করা হয়েছিল যা রোড আইল্যান্ডের উন্‌সকেটের, ক্যাটো হিল হিস্ট্রিক ডিস্ট্রিক্ট এ অবস্থিত। ১৯৮৩ সালে পঞ্চম ওয়ার্ড ওয়ার্ডরুমটি ন্যাশনাল রেজিস্টার অব হিস্ট্রিক প্লেসেস-এর লিস্টে উঠে এসেছে।

তথ্যসূত্র

বহিঃসংযোগ 
 Fifth Ward Wardroom  at LandmarkHunter.com
চন্দ্রকুমার আগরওয়ালা

চন্দ্ৰকুমার আগরওয়ালা (১৮৬৭-১৯৩৮) একজন অসমীয়া কবি এবং লেখক। অসমীয়া সাহিত্যে রোমাণ্টিকতাবাদের সূচনা কারী লেখকদের মধ্যে তিনি অন্যতম৷ জোনাকীর প্ৰথম সংখ্যায় প্ৰকাশ পাওয়া 'বনকুবঁরী'ই হল প্ৰথম অসমীয়া রোমান্টিক কবিতা৷  আগরওয়ালাকে "প্ৰতিমার খনিকর" বলেও অভিহিত করা হয়। তিনি জোনাকী আলোচনার প্ৰথম সম্পাদক এবং সাহিত্য সংগঠন অসমীয়া ভাষা উন্নতি সাধিনী সভার প্ৰতিষ্ঠাপক সদস্য ছিলেন। আধুনিক অসমীয়া সাহিত্যে আগবরোয়া বরঙণির মতে আগরওয়ালার সাথে লক্ষ্মীনাথ বেজবরুয়া এবং হেমচন্দ্র গোস্বামীকে এক সাথে "অসমীয়া সাহিত্যের ত্ৰিমূৰ্তি" বলা হয়।বনকুবঁরী, তেজীমলা, মাধুরী, বিণবরাগী, মহাত্মা ইত্যাদি তার অনুপম কবিতা সমূহের অন্যতম কবিতা৷

প্রারম্ভিক জীবন
১৮৬৭ সালের ২৮ নভেম্বর শোণিতপুর জেলার গহপুর এর কলংপুর মৌজার ব্রহ্মজান এ চন্দ্রকুমার আগরওয়ালার জন্ম হয়। তার পিতার নাম হরিবিলাস আগরওয়ালা এবং মাতার নাম মলমা৷ তেজপুর এ শিক্ষাজীবন আরম্ভ করে চন্দ্রকুমার কিছুদিন কলকাতার হিন্দু স্কুলে পড়েছেন। তেজপুর সরকারি উচ্চতর মাধ্যমিক বিদ্যালয় পড়ে এন্ট্ৰান্স পরীক্ষায় উত্তীর্ণ হন, তিনি প্রেসিডেন্সি কলেজ থেকে পড়ালেখা করে  এফ এ উত্তীর্ণ হন। তার নামের পিছনে স্নাতক শ্রেণী লিখা যদিও তিনি শিক্ষা সমাপ্ত করেননি।

কর্মজীবন 
লক্ষ্মীনাথ বেজবরুয়া এবং  হেমচন্দ্র গোস্বামীর সাথে আগরওয়ালা দেব কলকাতা অসমীয়া ভাষা উন্নতি সাধিনী সভা প্রতিষ্ঠা করেন এবং একইসাথে জোনাকী নামের আলোচনী প্রকাশ করেন। জোনাকীর প্রথম দুটা সংখ্যার সম্পাদনাও করেছিলেন আগরওয়ালাদেব। তার নামের সাথে আগরওয়ালা দেব ১৯১৮ সালে ডিবরুগড় পরিষদ "অসমীয়া" নামে একটি পত্রিকা বার্তা প্রকাশ করে। ১৯২৪ সালে গুয়াহাটির খারঘুলিতে "নিউ প্রেস" স্থাপন করে তার রচিত "সাদিনীয়া অসম" নিয়মিত প্রকাশ করা হত। পরে এই পত্রিকায় তিনিদিনীয়া প্রকাশ করা হয়েছিল।

রচনা
'প্ৰতিমা (১৯১৪), বীণবরাগী (১৯২৩), চন্দ্ৰামৃত (১৯৬৭)৷

সম্পাদনা
জোনাকী৷
এছাড়া ও - অসমীয়া, তিনিদিনীয়া অসমীয়া, সাদিনীয়া অসমীয়া, বাঁহী'' ইত্যাদি পত্রিকা প্রতিষ্ঠা তথা পরিচালনার সাথে ওতপ্রোত ভাবে জড়িত ছিলেন।

মৃত্যু
১৯৩৮ সালের ২ মাৰ্চ গুয়াহাটীর উজানবজারে নিজ ঘরে চন্দ্ৰকুমার আগরওয়ালার মৃত্যু হয়।

তথ্য সংগ্ৰহ

আরো দেখুন
 অসমীয়া সাহিত্য

১৮৬৭-এ জন্ম
১৯৩৮-এ মৃত্যু
২০শ শতাব্দীর ভারতীয় কবি
অসমীয়া ভাষার কবি
কলকাতা বিশ্ববিদ্যালয়ের প্রাক্তন শিক্ষার্থী
আসামের ব্যক্তি
আসামের কবি
শোণিতপুর জেলার ব্যক্তি
১৯শ শতাব্দীর ভারতীয় কবি
ভারতীয় পুরুষ কবি
ইসলাম: দ্য আনটোল্ড স্টোরি

ইসলাম: দ্য আনটোল্ড স্টোরি হল ইংরেজ ঔপন্যাসিক ও জনপ্রিয় ইতিহাসবিদ টম হল্যান্ড কর্তৃক লিখিত ও উপস্থাপিত একটি প্রামাণ্য চলচ্চিত্র। প্রামাণ্যচিত্রটিতে ৭ম শতকে আরবে জন্ম নেয়া অন্যতম আব্রাহামিক ধর্ম ইসলামের মূল অনুসন্ধান করা হয়েছে, এতে ইসলামের নিজ চিরাচরিত ঐতিহাসিক বিবরণীর সমালোচনা করে দাবি করা হয়েছে যে, ইসলামী ইতিহাসের পর্যাপ্ত নির্ভরযোগ্য তথ্যপ্রমাণের অভাব রয়েছে। ব্রিটিশ টেলিভিশন প্রতিষ্ঠান চ্যানেল ৪ প্রামাণ্যচিত্রটিতে অর্থায়ন করে এবং ২০১২-এর আগস্টে প্রথম সম্প্রচার করে। তথ্যচিত্রটি হল্যান্ডের ইন দ্য শ্যাডো অব দ্য সোর্ড: দ্য ব্যাটল ফর গ্লোবাল এম্পায়ার অ্যান্ড দ্য এন্ড অব দ্য এন্সিয়েন্ট ওয়ার্ল্ড (২০১২) নামক বই প্রকাশের ধারাবাহিকতায় নির্মিত হয়, যাতে প্রামাণ্যচিত্রটির মতই আরব সাম্রাজ্যের উত্থান ও ইসলামের মূল উৎস নিয়ে আলোচনা করা হয়েছে।

পটভূমি

অন্যান্য বিকল্প গণমাধ্যম 
ইংলিশ ডিফেন্স লীগ (EDL) প্রামাণ্যচিত্রটির উপর তাদের একজন সদস্য পাইরাসের লেখা একটি অনলাইন পর্যালোচনা প্রকাশ করে। আল্লাহ ও দাঁতবিহীন বৃদ্ধ বেদুঈনদের কাছে প্রার্থনার জন্য হল্যান্ডকে হাস্যকরভাবে শ্রদ্ধাশীল আখ্যা দিয়ে,তারা দাবি করেন যে তাদের মতে চ্যানেল ৪ এক্ষেত্রেই অতিরিক্ত সতর্কতা অবলম্বন করেছে এবং ইসলামী মূল ঘটনাকে প্রকাশ্যে নিন্দা জানানোর ক্ষেত্রে তাদের আরও স্পষ্টভাষী হওয়া উচিত। তারা আরও বলেন যে, এরকম একটি তথ্যচিত্র ১৯৭০ এর দশকেই তৈরি হওয়া দরকার ছিল। তারা আরও দাবি করেন যে, গণমাধ্যম, রাজনীতিবিদ, শিক্ষাবিদগণ বিগত ৫০ বছর ধরে ব্রিটিশ জনগণের কাছ থেকে ইসলামের সত্যকে গোপন রেখেছেন, তারা আরও মনে করেন যে, প্রামাণ্যচিত্রটি আরও আগে তৈরি হলে ইডিএলকে তখন আর ইসলাম-বিরোধী চেতনা প্রচারের জন্য কাজ করতে হতো না।

সর্বসাধারণের জন্য প্রদর্শন বাতিলকরণ 
২০১২র ১১ই সেপ্টেম্বর নিরাপত্তা ভীতি ছড়িয়ে পড়ার পর, চ্যানেল ৪ অপিনিয়ন ফরমারসদের জন্য লন্ডন সদরদপ্তরে পরিকল্পিত একটি প্রদর্শনী বাতিল করে। তারা বলেন যে, এ ঘটনার পরেও তারা এই চলচ্চিত্র নিয়ে অত্যন্ত গর্বিত এবং তারা তাদের ওয়েবসাইট ফোরওডিতে এটি প্রদর্শনের সুযোগ অব্যহত রাখবেন।

বৈশ্বিক ঘটনাপ্রবাহের ধর্মীয় সাক্ষরতাভিত্তিক অন্যতম পরামর্শপ্রতিষ্ঠান, ল্যাপিডো মিডিয়ার প্রতিষ্ঠাতা, জেনি টেইলর তাদের প্রদর্শনী বাতিলের সিদ্ধান্তের সমালোচনা করেন। উক্ত প্রদর্শনীতে আমন্ত্রিত এই অতিথি তথ্যচিত্রটিকে একটি উত্তম ঐতিহাসিক গবেষণা এবং প্রদর্শনী স্থগিতকরণকে গণমাধ্যম প্রভাবিত প্রতিবাদ বিক্ষোভের আতঙ্কিত ফলাফল বলে আখ্যা দেন। তিনি দাবি করেন যে, ঐতিহাসিক ঘটনাকে নিয়ে সমালোচনা করার অধিকার পশ্চিমা বিশ্বের মূল্যবোধের একটি অন্যতম অংশ, এবং ইসলামকেও এই ঐতিহাসিক তদন্ত হতে অব্যহতি দেয়া উচিত নয়।

ব্রিটেনের প্রাক্তন মুসলিমদের পরিষদ প্রদর্শনী বাতিলের প্রতিক্রিয়ায় তীব্র নিন্দা জানিয়ে বলে,ইসলামপন্থীদের এই দাবি মেনে নেয়ার ফলে ইসলাম সম্পর্কিত মুক্ত তদন্ত ও মুক্তমত প্রকাশে তীব্র বিপর্যয়মুখী প্রভাব বয়ে আনবে। তারা এর সমর্থকদেরকে চ্যানেল ৪ ও অফকমের এর নিকট একটি পুনঃপ্রচার লিখিত আবেদন জানানোর সনির্বদ্ধ অণুরোধ জানান।

তথ্যসূত্র

বহিঃসংযোগ 
 4oD তে Islam: The Untold Story
 
 

২০১২-এর টেলিভিশন চলচ্চিত্র
ব্রিটিশ টেলিভিশন চলচ্চিত্র
ব্রিটিশ চলচ্চিত্র
ইংরেজি ভাষার চলচ্চিত্র
ইসলামের প্রতি সমালোচনামূলক প্রামাণ্য চলচ্চিত্র
ইসলামের বিরুদ্ধ সমালোচনা
ব্রিটিশ টেলিভিশনে ২০১২
ইসলামে ২০১২
২০১২-এর চলচ্চিত্র
মুহাম্মাদের সাংস্কৃতিক চিত্রায়ণ
২০১০-এর দশকের ইংরেজি ভাষার চলচ্চিত্র
২০১২-এর বিতর্ক
অংশুমান গায়কওয়াড়

অংশুমান দত্তজিরাও গায়কওয়াড় (; ২৩ সেপ্টেম্বর ১৯৫২ – ৩১ জুলাই ২০২৪) মহারাষ্ট্রের বোম্বেতে (বর্তমানে - মুম্বই) জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলে তিনি মূলতঃ ডানহাতি উদ্বোধনী ব্যাটসম্যান ছিলেন। এছাড়াও, ডানহাতে অফ ব্রেক বোলিংয়ে পারদর্শিতা দেখান ‘গ্রেট ওয়াল’ ডাকনামে পরিচিত অংশুমান গায়কওয়াড়।

ঘরোয়া ক্রিকেটে বরোদার প্রতিনিধিত্ব করেন তিনি। বিশ্ব ক্রিকেট অঙ্গনে আধিপত্যবিস্তারকারী ওয়েস্ট ইন্ডিয়ান পেস বোলারদের বিপক্ষে রুখে দাঁড়াতে তিনি গভীর মনঃসংযোগ সহকারে রক্ষণাত্মক ভূমিকা পালন করতেন। অবসর পরবর্তীকালে ১৯৯০-এর দশকে দুই মেয়াদে ভারত জাতীয় ক্রিকেট দলের কোচের দায়িত্ব পালন করেন।

খেলোয়াড়ী জীবন 
সাবেক ভারতীয় অধিনায়ক দত্ত গায়কওয়াড়ের সন্তান অংশুমানের ২৭ ডিসেম্বর, ১৯৭৪ তারিখে কলকাতায় ওয়েস্ট ইন্ডিজের বিপক্ষে টেস্ট অভিষেক ঘটে। একই মাঠে ১৯৮৪-এর শেষ দিনে ৩১ ডিসেম্বর তারিখে ইংল্যান্ডের বিপক্ষে তিনি সর্বশেষ টেস্টে অংশ নিয়েছিলেন। সমগ্র খেলোয়াড়ী জীবনে ৪০ টেস্টে ৩০.০৭ গড়ে ২ শতক ও ১০ অর্ধ-শতক সহযোগে ১,৯৮৫ রান করেন। ১৯৭৫-৭৬ মৌসুমে জামাইকায় আধুনিককালের বডিলাইন সিরিজে ওয়েস্ট ইন্ডিজের মাইকেল হোল্ডিংয়ের বলের বিপক্ষে মোকাবেলা করে ৮১ তোলেন। ঐ সময়ে হেলমেটের প্রচলন ছিল না ও বাউন্সারের সীমাবদ্ধতা না থাকায় তার ডান কান ক্ষত-বিক্ষত হয়। এরপর তাকে ৪৮ ঘণ্টা হাসপাতালের নিবীড় পরিচর্যা কেন্দ্রে অবস্থান করতে হয় ও দুইবার সেলাই করতে হয়। অদ্যাবধি তিনি কানের সমস্যায় ভুগছেন।

১৯৮২-৮৩ মৌসুমে জলন্ধরে পাকিস্তানের বিপক্ষে নিজস্ব সর্বোচ্চ ২০১ রান তোলেন। এ ইনিংসে তিনি ৬৭১ মিনিট ব্যয় করেন যা তার অসম্ভব ধৈর্যশীলতা ও গভীর মনোযোগের প্রতিফলন লক্ষ্য করা যায়। এছাড়াও ১৫ ওডিআইয়ে অংশ নিয়েছেন তিনি। ৪ জুন, ১৯৭৫ তারিখে লর্ডসে ইংল্যান্ডের বিপক্ষে ওডিআই অভিষেক ঘটে তার। ১৯৭৫ ও ১৯৭৯ সালের ক্রিকেট বিশ্বকাপে দলের অন্যতম সদস্য ছিলেন তিনি।

কোচিং 
ক্রিকেট থেকে অবসর নেয়ার পর গায়কওয়াড় ভাদোদারার জিএসএফসি’র পক্ষে কাজ করেন। এরপর ২০০০ সালের প্রথমদিকে ক্রিকেট জীবন থেকে নিজেকে গুটিয়ে নেন। অক্টোবর, ১৯৯৭ সালে মদন লালের পরিবর্তে ভারত দলে প্রথমবারের মতো কোচ হিসেবে নিযুক্ত হন। ক্রিকেট বিশ্বকাপের পর সেপ্টেম্বর, ১৯৯৯ সালে কপিল দেব তার স্থলাভিষিক্ত হন। পরবর্তীকালে আগস্ট, ২০০০ সাল থেকে অক্টোবর, ২০০০ সাল পর্যন্ত পুনরায় জাতীয় দলের কোচ ছিলেন। এবারও তার স্থলে এ দায়িত্বে আসেন কপিল দেব।

মৃত্যু 
গায়কওয়াড় ক্যান্সারে ভুগছিলেন। তিনি লন্ডনের কিংস কলেজ হাসপাতালে চিকিৎসাধীন ছিলেন। কপিল দেবের আবেদনের পরে বিসিসিআই এবং তার সতীর্থরা মিলে গায়কওয়াড়ের চিকিৎসার জন্য আর্থিক সহায়তা প্রদান করা হয়।

২০২৪ সালের ৩১ জুলাই গায়কওয়াড ভারতের গুজরাতের বড়োদরায় মারা যান।

তথ্যসূত্র

আরও দেখুন 
 রাজেশ্বরী গায়কওয়াড়
 শ্রীনিবাসরাঘবন ভেঙ্কটরাঘবন
 ১৯৭৫ ক্রিকেট বিশ্বকাপ দলসমূহ
 ভারত জাতীয় ক্রিকেট দলের কোচ হিসেবে কপিল দেব
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯৫২-এ জন্ম
২০২৪-এ মৃত্যু
১৯৭৫ ক্রিকেট বিশ্বকাপের ক্রিকেটার
১৯৭৯ ক্রিকেট বিশ্বকাপের ক্রিকেটার
ইন্ডিয়ান ইউনিভার্সিটিজের ক্রিকেটার
পশ্চিম অঞ্চলের ক্রিকেটার
বরোদার ক্রিকেটার
ভারতীয় ক্রিকেটার
ভারতীয় ক্রিকেট প্রশাসক
ভারতীয় ক্রিকেট কোচ
ভারতের টেস্ট ক্রিকেটার
ভারতের একদিনের আন্তর্জাতিক ক্রিকেটার
ভারত জাতীয় ক্রিকেট দলের কোচ
ভারত জাতীয় ক্রিকেট দল নির্বাচক
মুম্বই থেকে আগত ক্রিকেটার
জেরিন খান

জেরিন খান (জন্ম ১৪ মে ১৯৮৭) একজন ভারতীয় চলচ্চিত্র অভিনেত্রী ও মডেল; যিনি প্রধানত বলিউড চলচ্চিত্রে কাজ করে থাকেন। এছাড়াও তিনি তামিল এবং পাঞ্জাবি ভাষার চলচ্চিত্রেও কাজ করেছেন।

খান ২০১০ সালের অনিল শার্মার বীর চলচ্চিত্রে সালমান খানের বিপরীতে সহ-অভিনেত্রী হিসেবে বলিউডে আবির্ভূত হন। যার স্বীকৃতিস্বরুপ তিনি জি সিনে পুরস্কার - শ্রেষ্ঠ নারী অভিষেক এর জন্য মনোনীত হন। তিনি সালমান খানের রেডি চলচ্চিত্রের একটি আইটেম গান কারেক্টার ঢিলা-এ পারফর্ম করে ব্যাপক জনপ্রিয়তা অর্জন করেন; যেটি অবশ্য ২০১১ সালের অন্যতম একটি সর্বাধিক ব্যবসাসফল বলিউড চলচ্চিত্র হিসেবে মর্যাদা লাভ করে। জেরিন প্রাথমিকভাবে সাজিদ খান পরিচালিত হাউসফুল ২ চলচ্চিত্রের মাধ্যমে বলিউডে বাণিজ্যিক সাফল্য অর্জন করেন। পরবর্তী বছরে খান তামিল চলচ্চিত্র নান রাকাবগা পগরিন চলচ্চিত্রে অভিনয়ের মাধ্যমে তামিল চলচ্চিত্রে আত্মপ্রকাশ করেন, যেখানে তিনি মালগোভ নামের একটি আইটেম গানে কাজ করেন। তিনি ২০১৪ সালের রোমাঞ্চকর গোয়েন্দাভিত্তিক চলচ্চিত্র জ্যাট জেমস বন্ড-এ প্রধান চরিত্রে অভিনয় করেন; যেটি বক্স অফিসে ব্যাপকভাবে সাফল্য অর্জন করতে সামর্থ্য হয়।

প্রাথমিক জীবন
জেরিন ১৯৮৭ সালের ১৪ মে তারিখে ভারতের মুম্বাই, মহারাষ্ট্রে একটি পাঠান পরিবারে জন্মগ্রহণ করেন। তিনি হিন্দি, উর্দু, ইংরেজি এবং মারাঠি ভাষায় কথা বলতে পারেন। তিনি তার উচ্চ মাধ্যমিক শিক্ষাজীবন রিজভী কলেজ অব সাইন্স থেকে সম্পন্ন করেন।

চলচ্চিত্র তালিকা

পুরস্কার

আরও দেখুন
 ভারতীয় চলচ্চিত্র অভিনেত্রীদের তালিকা

তথ্যসূত্র

বহিঃসংযোগ 

 
 
 
 

১৯৮৭-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
ভারতীয় অভিনেত্রী
মুম্বইয়ের অভিনেত্রী
ভারতীয় নারী মডেল
ভারতীয় মুসলিম
ভারতীয় সুন্নি মুসলিম
পাঞ্জাবি চলচ্চিত্র অভিনেত্রী
২১শ শতাব্দীর ভারতীয় অভিনেত্রী
তামিল চলচ্চিত্র অভিনেত্রী
হিন্দি চলচ্চিত্র অভিনেত্রী
মুম্বইয়ের নারী মডেল
পশতুন বংশোদ্ভূত ভারতীয় ব্যক্তি
ক্যান্টারবেরির পিটার

ক্যান্টারবেরির পিটার বা পেটরাস (মৃত্যু খ্রিস্টাব্দ ৬০৭ বা ৬১৪ এর পর) সেণ্ট বেনিডিক্টের সম্প্রদায়ভুক্ত একজন সন্ন্যাসী ছিলেন এবং ইংল্যান্ডে গ্রেগরিয়ান মিশনের অগাস্টিনের সহচর ছিলেন। তিনি সেন্ট অগাস্টিন গির্জার প্রথম প্রধান যাজক হিসেবে নিয়োগ পেয়েছিলেন। অগাস্টিন পিটারকে রোমে [পোপ গ্রেগরি ১ কে মিশনের সংবাদ দেয়ার জন্য দূত হিসেবে প্রেরণ করেন। মনে করা হয়ে থাকে পিটারের মৃত্যু ৬০৭ খ্রিষ্টাব্দের দিকে হয়েছে, কিন্তু কিছু প্রমাণ ইঙ্গিত করে যে ৬১৪ খ্রিষ্টাব্দের দিকে তিনি প্যারিসের একটি চার্চ কাউন্সিল এর সময় সেখানে উপস্থিত ছিলেন, তাই সম্ভবত ঐ সময়ের পরই তার মৃত্যু ঘটে।

তথ্যসূত্র

ষষ্ঠ শতাব্দীতে জন্ম
ষষ্ঠ শতাব্দীতে মৃত্যু
ষষ্ঠ শতাব্দির খ্রিস্টীয় সাধক
রোমান ক্যাথলিক
৬ষ্ঠ শতাব্দীতে জন্ম
৬০০-এর দশকে মৃত্যু
মদনমোহন শর্মা

মদনমোহন শর্মা বিষ্ণুপ্রিয়া মণিপুরী লিখিত সাহিত্যের প্রাথমিক যুগের স্মরনীয় লেখক ছিলেন। তার জন্ম ভারতের অসম রাজ্যের শনিছড়ায়। তার রচনাসমূহ হাবি কীর্তনের উপযোগি। তার উল্লেখযোগ্য রচনাগুলো হল- বালিপিন্ড, হরিশ্চন্দ্র, সুদামা বিপ্র, সুবল মিলন, বাসক এবং তিলোত্তমা।

তথ্যসূত্র 

বিষ্ণুপ্রিয়া মণিপুরী সাহিত্যিক
হাইলাকান্দি

হাইলাকান্দি ()  ভারতের  আসাম  রাজ্যের  হাইলাকান্দি জেলার একটি শহর।

ভৌগোলিক উপাত্ত
শহর টির অক্ষাংশ এবং দ্রাঘিমাংশ হল- । সমুদ্রপৃষ্ট থেকে এটার গড় উচ্চতা হচ্ছে-  ২১ মিটার (৬৮ ফুট)।

জনসংখ্যার উপাত্ত
ভারতের ২০০১ সালের আদমশুমারি (লোক গণনা) অনুসারে হাইলাকান্দি শহরের জনসংখ্যা হচ্ছে- ২৯,৬৩৪। এরমধ্যে মহিলা ৫১% এবং পুরুষ  ৪৯%।

এখানকার সাক্ষরতার হার ৭৭%। মহিলাদের সাক্ষরতার হার ৮০%,  এবং পুরুষদের হার ৭৩%। সারা ভারতের সাক্ষরতার হার যেখানে ৫৯.৫%, সেখানে হাইলাকান্দির সাক্ষরতার হার  অনেক।

এই শহরের জনসংখ্যার ১১% হচ্ছে ৬ বছর বা তার কম বয়সী।

তথ্যসূত্র

আসামের শহর ও নগর
হাইলাকান্দি জেলা

bpy:হাইলাকান্দি
বাদশাহ মিয়া চৌধুরী সড়ক

বাদশাহ মিয়া চৌধুরী সড়ক বা বাদশা মিয়া চৌধুরী সড়ক বাংলাদেশের চট্টগ্রাম শহরের মেহেদীবাগ এলাকায় অবস্থিত একটি সড়ক। এটি নগরীর প্রায় কেন্দ্রে অবস্থিত। চট্টগ্রামের তৎকালীন সমাজসেবক ও শিক্ষানুরাগী অ্যাডভোকেট বাদশা মিয়া চৌধুরীর নামে এ সড়কের নামকরণ করা হয়েছে। বাদশা মিয়া চট্টগ্রামের শিক্ষা প্রসারে অন্যতম প্রথিকৃৎ হিসেবে চট্টগ্রামের একাধিক বিদ্যালয়, কলেজ সহ চট্টগ্রাম বিশ্ববিদ্যালয় প্রতিষ্ঠায় স্মরণীয় অবদান রেখেছিলেন তিনি। 

চট্টগ্রাম বিশ্ববিদ্যালয়ের চারুকলা ইনস্টিটিউট, এবং দ্বিতীয় বিশ্বযুদ্ধে নিহত সৈন্যদের সমাধিস্থান চট্টগ্রাম ওয়ার সিমেট্রি এই সড়কে অবস্থিত।

সীমারেখা
নগরীরর চট্টেশ্বরী সড়ক থেকে উত্তর দিকে গোলপাহাড় মোড় নিকটস্থ নিজাম সড়ক পর্যন্ত সড়কটি সংযোগ স্থাপন করেছে।।

তথ্যসূত্র

বহিঃসংযোগ

চট্টগ্রামের সড়ক
বিষ্ণুপ্রিয়া মণিপুরী ভাষার সাহিত্যিক



নাট্যকার এবং পদাবলীকার
লেইখমসেনা সিংহ
মদনমোহন শর্মা
গোকুলানন্দ গীতিস্বামী
আমুসেনা সিংহ
গোলাপসেনা সিংহ
রোহিনী রাজকুমার
চন্দ্রমোহন রাজকুমার
কৃষ্ণধন সিংহ
অশ্বিনী কুমার সিংহ
ইন্দ্রকুমার সিংহ 
সুধন্যা সিংহ

কবি
মদনমোহন মুখোপাধ্যায়
ব্রজেন্দ্রকুমার সিংহ
ধনঞ্জয় রাজকুমার
সেনারূপ সিংহ
সমরজিৎ সিংহ
গোপীনাথ সিংহ
চাম্পালাল সিংহ
অমর সিংহ
মথুরা সিংহ
বিমল সিংহ 
চন্দ্রকান্ত সিংহ
দিল্স লক্ষীন্দ্র সিংহ
দিল্স দেবজ্যোতি সিংহ
সুধন্য সিংহ
রঞ্জিত সিংহ
বিশ্বজিত সিংহ
শুভাশীষ সিংহ
সুখময় সিংহ

প্রাবন্ধিক
ড. কালীপ্রসাদ সিংহ
জগৎমোহন সিংহ
অধ্যাপক বরুন কুমার সিংহ
অধ্যাপক বীরেন্দ্র সিংহ
অধ্যাপক ব্রজেন্দ্রকুমার সিংহ
শ্রী মংগল বাবু সিংহ
ভোলানাথ সিংহ
অধ্যাপক রণজিত সিংহ
অসীমকুমার সিংহ
সুশীল কুমার সিংহ
এল বীরমঙ্গল সিংহ

গল্পকার
ইন্দ্রকুমার সিংহ
স্মৃতিকুমার সিংহ
ব্রজেন্দ্রকুমার সিংহ
বিমল সিংহ
অনুকূল সিংহর
জ্যোতিপ্রকাশ সিংহ
সুরেন্দ্র কুমার সিংহ

তথ্যসূত্র

বিষ্ণুপ্রিয়া মণিপুরী সাহিত্য

bpy:বিষ্ণুপ্রিয়া মণিপুরীর সাহিত্যিক
আবদুর রহমান ইবনে আবি বকর

আবদুর রহমান ইবনে আবু বকর (মৃত্যুঃ ৬৬৬) হলেন ইসলামের প্রথম খলিফা আবু বকর-এর বড় ছেলে। তার মায়ের নাম উম্মে রুম্মান বিনতে আমির ইবনে উয়াইমির ইবনে যুহাল ইবনে দাহমান। তিনি আয়িশার সহোদর ভাই ছিলেন।

পিতা আবু বকর ও বোন আয়িশা প্রথমদিকে ইসলাম গ্রহণ করলেও তিনি হুদাইবিয়ার সন্ধির পূর্বে ইসলাম গ্রহণ করেননি।

আবদুর রহমানের পরিবারের চার প্রজন্ম, তথা তিনি, তার পিতা আবু বকর, তার দাদা আবু কুহাফা ও তার পুত্র আবু আতিক মুহাম্মাদ - সকলেই নবি মুহাম্মদ-এর সাহাবা ছিলেন। সে সময় এমন বৈশিষ্ট্যের অধিকারী আর কোন পরিবার ছিল না বলে ধারণা করা হয়।

যুদ্ধে অংশগ্রহণ 
কাফির থাকাবস্থায় তিনি বদর ও উহুদে কুরাইশদের পক্ষে যুদ্ধ করেন।

উহুদের যুদ্ধ আরম্ভ হওয়ার পূর্বে সামনে এসে তিনি দ্বন্দ্ব্বযুদ্ধের আহ্বান করেছিলেন। আবু বকর তার ডাকে সাড়া দিয়েছিলেন, কিন্তু মুহাম্মাদ তাকে থামিয়ে বলেন, "তোমার তলোয়ার খাপের ভিতরে ঢুকাও, এবং তোমার বুদ্ধিদীপ্ত পরামর্শ দিয়ে আমাদেরকে সাহায্য করা অব্যাহত রাখ।

এ যুদ্ধে তিনি তাঁর পিতা আবু বকরকে হত্যা করার সুযোগ পান। কিন্তু অন্যদিকে সরে পড়েন। মুসলমান হওয়ার পর তিনি যখন এ ঘটনা বর্ণনা করেন, তখন আবু বকর বলেন," আমি যদি এ সুযোগ পেতাম তবে আব্দুর রাহমান অবশ্যই হত্যা করতাম।" (As Suyuti, Tarikh al-khulafa)

মুসলমান হওয়ার পর আবদুর রহমান প্রতিটি যুদ্ধে মুসলমানদের পক্ষে লড়াই করেছেন এবং সাহসী যোদ্ধা হিসেবে খ্যাতি অর্জন করেছেন।
তিনি দক্ষ মুবারিজুন ছিলেন এবং মুসলিম সেনাবাহিনীর পক্ষে দ্বন্দ্ব্বযুদ্ধে লড়াই করতেন। রাশিদুন সেনাবাহিনীর মুবারিজুন ইউনিট সাজানো হত দক্ষ তলোয়ারধারী, বর্শাধারী ও তীরন্দাজ সৈনিকদের নিয়ে। যুদ্ধের ময়দানে তার দায়িত্ব ছিল প্রতিপক্ষের দক্ষ দ্বন্দ্ব্বযোদ্ধাকে হত্যা করে যু্দ্ধ শুরু হওয়ার আগেই তাদের মনোবল ভেঙ্গে দেয়া।

ইয়ামামার যুদ্ধে তিনি মুসাইলামার অন্যতম সেনাপতি মুহকাম আল ইয়ামামাকে হত্যা করেছিলেন।

ইায়ারমুকের যুদ্ধে বাইজেনটাইন সেনাপতি পাঁচ জন দক্ষ দ্বন্দ্ববযোদ্ধাকে চিহ্নিত করে তাদের সাথে লড়াই করার জন্য মুসলিম সৈন্যদের আহবান করেন। এ ডাকে সাড়া দিয়ে আব্দুর রাহমান ইবনে আবু বকর উক্ত পাঁচ জন সহ আরও বহু সংখ্যক কাফের দ্বন্দ্বযোদ্ধাকে হত্যা করেন। (SIDIQ-I-AKBAR HAZRAT ABU BAKR BY PROF MASUD- UL-HASAN OCLC 478821)

আরও দেখুন 
 সাহাবা
 আবু বকর
 মুহাম্মাদ ইবনে আবু বকর
 আবদুল্লাহ ইবনে আবু বকর
 আয়িশা
 আসমা বিনতে আবি বকর

তথ্যসূত্র

বহিঃসংযোগ 

৬৭৫-এ মৃত্যু
আরব ব্যক্তি
ইসলামে ধর্মান্তরিত
পুরুষ সাহাবা
আবু বকরের পরিবার
সাহাবা
রাশিদুন খলিফার সন্তান